CELEX: 32020D1131
Language: lv
Date: 2020-07-30 00:00:00
Title: Padomes Lēmums (KĀDP) 2020/1131 (2020. gada 30. jūlijs), ar ko sāk Eiropas Savienības KDAP padomdevēju misiju Centrālāfrikas Republikā (EUAM RCA)

31.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 247/16
               
            
         PADOMES LĒMUMS (KĀDP) 2020/1131
         (2020. gada 30. jūlijs),
         ar ko sāk Eiropas Savienības KDAP padomdevēju misiju Centrālāfrikas Republikā (EUAM RCA)
         Eiropas Savienības Padome,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Padomes Lēmumu (KĀDP) 2019/2110 (2019. gada 9. decembris) par Eiropas Savienības KDAP padomdevēju misiju Centrālāfrikas Republikā (EUAM RCA) (1),
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 9. decembrī pieņēma Lēmumu (KĀDP) 2019/2110 par Eiropas Savienības KDAP padomdevēju misiju Centrālāfrikas Republikā (EUAM RCA).
                  
               
                     (2)
                  
                  
                     Politikas un drošības komiteja (PDK) 2020. gada 18. jūnijā vienojās, ka būtu jāapstiprina operācijas plāns attiecībā uz EUAM RCA.
                  
               
                     (3)
                  
                  
                     Pēc civilā operāciju komandiera ieteikuma un pēc EUAM RCA sākotnējās operatīvās spējas izveidošanas misija būtu jāsāk 2020. gada 9. augustā uz diviem gadiem.
                  
               
                     (4)
                  
                  
                     Lēmumā (KĀDP) 2019/2110 bija paredzēta finanšu atsauces summa 7 100 000 EUR apmērā, lai segtu ar EUAM RCA saistītos izdevumus pirmajos sešos mēnešos pēc minētā lēmuma stāšanās spēkā. Ar Padomes Lēmumu (KĀDP) 2020/664 (2) finanšu atsauces summas spēkā esība tika pagarināta līdz 2020. gada 8. augustam. Būtu jāparedz papildu atsauces summa, kas nosedz laikposmu no misijas sākšanas līdz 2022. gada 8. augustam.
                  
               
                     (5)
                  
                  
                     
                        EUAM RCA būtu jāietver projektu vienība, kas apzina un īsteno projektus jomās, kas saistīti ar EUAM RCA un ar ko tiek atbalstīti tās mērķi.
                  
               
                     (6)
                  
                  
                     Tāpēc Lēmums (KĀDP) 2019/2110 būtu attiecīgi jāgroza.
                  
               
                     (7)
                  
                  
                     
                        EUAM RCA tiks īstenota situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Ar šo tiek apstiprināts EUAM RCA operācijas plāns.
         
         
            2. pants
            
               EUAM RCA tiek sākta 2020. gada 9. augustā.
         
         
            3. pants
            Ar šo EUAM RCA civilo operāciju komandieris tiek pilnvarots nekavējoties sākt misijas īstenošanu.
         
         
            4. pants
            Lēmumu (KĀDP) 2019/2110 ar šo groza šādi:
            
                        1)
                     
                     
                        lēmuma 13. panta 1. punktu aizstāj ar šādu:
                        
                           “1.   Finanšu atsauces summa, kas paredzēta, lai laikposmā no 2019. gada 9. decembra līdz 2022. gada 8. augustam segtu ar EUAM RCA saistītos izdevumus, ir 30 352 481,10 EUR. Par finanšu atsauces summu jebkuram turpmākam laikposmam lēmumu pieņem Padome.”;
                        
                     
                  
                        2)
                     
                     
                        iekļauj šādu pantu:
                        
                           “13.a pants
                           Projektu vienība
                           
                              1.   EUAM RCA ietver projektu vienību nolūkā apzināt un īstenot projektus. EUAM RCA attiecīgā gadījumā veic sekmējošas darbības un sniedz konsultācijas par projektiem, ko dalībvalstis un trešās valstis īsteno atbilstīgi savai atbildībai jomās, kuras ir saistītas ar EUAM RCA, un tās mērķu atbalstam.
                           
                           
                              2.   Ievērojot 3. punktu, EUAM RCA ir pilnvarota vērsties pie dalībvalstīm vai trešām valstīm pēc finanšu ieguldījuma, lai īstenotu projektus, kuri apzināti kā tādi, kas konsekventi papildina EUAM RCA citas darbības, ja projekts:
                              
                                          a)
                                       
                                       
                                          paredzēts ar šo lēmumu saistītajā finanšu pārskatā; vai
                                       
                                    
                                          b)
                                       
                                       
                                          pilnvaru termiņa laikā ir iekļauts ar grozījumu finanšu pārskatā, ko pieprasījis misijas vadītājs.
                                       
                                    
                                 EUAM RCA ar ieguldījumu sniedzošajām valstīm noslēdz vienošanos, kurā jo īpaši nosaka konkrētās procedūras, saskaņā ar kurām izskata trešo personu sūdzības par kaitējumu, kuru radījušas EUAM RCA darbības vai bezdarbība, lietojot minēto valstu piešķirtos līdzekļus. Ieguldījumu sniedzošās valstis nekādā gadījumā nevar no Savienības vai Augstā pārstāvja prasīt atbildību par EUAM RCA darbībām vai bezdarbību minēto valstu piešķirto līdzekļu izmantošanā.
                           
                           
                              3.   Trešo valstu finanšu ieguldījumus projektu vienībā apstiprina PDK.”
                           
                        
                     
                  
         
            5. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 30. jūlijā
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 318, 10.12.2019., 141. lpp.
         
         
            (2)  Padomes Lēmums (KĀDP) 2020/664 (2020. gada 18. maijs), ar ko groza Lēmumu (KĀDP) 2019/2110 par Eiropas Savienības KDAP padomdevēju misiju Centrālāfrikas Republikā (EUAM RCA) (OV L 157, 19.5.2020., 3. lpp.).